वेदांत ने एक साथ 5 गोल्ड मेडल जीता; सूर्या, अनुष्का सहित कई सेलेब्स ने दी बधाई
R Madhavan's Son Vedant Madhavan Won 5 Gold Medals For India In Swimming Championship. एक्टर आर माधवन के बेटे वेदांत माधवन ने फिर से देश का नाम रोशन किया है। वेदांत ने मलेशिया इनविटेशनल एज ग्रुप स्विमिंग चैंपियनशिप में पांच गोल्ड मेडल जीते हैं।
एक्टर आर माधवन के बेटे वेदांत माधवन ने फिर से देश का नाम रोशन किया है। वेदांत ने मलेशिया इनविटेशनल एज ग्रुप स्विमिंग चैंपियनशिप में पांच गोल्ड मेडल जीते हैं। वेदांत के इस कारनामे से उनके पिता आर माधवन काफी खुश नजर आए। उन्होंने सोशल मीडिया के जरिए वेदांत को शुभकामनाएं दी है।
वेदांत के गोल्ड जीतने पर कई सेलिब्रिटीज ने आर माधवन के पोस्ट पर प्रतिक्रिया दी है। साउथ स्टार सूर्या ने उन्हें बधाई दी है। इसके अलावा अनुष्का शर्मा, शिल्पा शिरोडकर और लारा दत्ता इन सभी ने वेदांत के उज्जवल भविष्य की कामना की है।
एक साथ पांच प्रतिस्पर्धा में जीता गोल्ड
वेदांत माधवन ने मलेशिया इनविटेशनल एज ग्रुप स्विमिंग चैंपियनशिप में हिस्सा लिया था। इसमें उन्होंने 100 मीटर, 200 मीटर, 500 मीटर, 400 और 1200 मीटर वाली प्रतिस्पर्धा में गोल्ड मेडल जीता है। उनकी जीत को पिता आर माधवन ने सभी के साथ शेयर किया।
वेदांत के गोल्ड जीतने पर सेलिब्रिटीज का रिएक्शंस..
सूर्या
अनुष्का शर्मा
शिल्पा शिरोडकर 
लारा दत्ता भूपति 
स्टार किड होने के बावजूद फिल्मों में नहीं एथलेटिक्स में बनाया करियर
हम अक्सर देखते हैं कि स्टारकिड के बच्चे फिल्मों में करियर बनाना चाहते हैं। लोगों का उनको लेकर यही पर्सेप्शन रहता है कि अगर ये एक्टर का बच्चा है तो आगे चलकर एक्टर ही बनेगा। हालांकि आर माधवन के बेटे वेदांत ने कुछ और ही सोचा था। उन्होंने न सिर्फ एथलेटिक्स को चुना बल्कि अब हर रोज देश का नाम भी रोशन कर रहे हैं।
मुंबई में स्विमिंग सेंटर बंद हुए तो बेटे को लेकर दुबई गए माधवन
कोविड की वजह से जब देश में सारे स्विमिंग सेंटर बंद थे, तो आर. माधवन बेटे वेदांत को लेकर दुबई चले गए थे। उस वक्त माधवन ने एक इंटरव्यू में कहा था, 'मुंबई में बड़े स्विमिंग पूल या तो कोविड की वजह से बंद हैं, या वहां सुविधाएं नहीं हैं। इस वजह से हम वेदांत के साथ दुबई में हैं, जहां वो बड़े पूल में ट्रेनिंग लेता है। वो ओलंपिक के सपने को सच करने में जुटा है। उसकी इस कोशिश में सरिता और मैं हमेशा उसके साथ हैं।
पिता की शैडो में रहना पसंद नहीं, खुद की अलग पहचान बनाना चाहते हैं वेदांत
वेदांत ने एक इंटरव्यू में कहा था कि वो अपने मां-बाप के बहुत शुक्रगुजार हैं क्योंकि उन लोगों ने उन्हें हर मोमेंट पर सपोर्ट किया। वेदांत ने कहा, 'मैं अपने पापा की शैडो में नहीं रहना चाहता था। मैं खुद से अपना नाम बनाना और कमाना चाहता था। मैं सिर्फ आर माधवन का बेटा नहीं बनना चाहता। मेरे पेरेंट्स ने मेरे लिए काफी एफर्ट्स लगाए हैं। उन्होंने मेरे लिए बहुत ज्यादा त्याग किए हैं, दुबई में शिफ्ट होना उनमें से एक है।'
खेलो इंडिया गेम्स में जीते थे सात मेडल
अभी 2 महीने पहले भोपाल में हुए खेलो इंडिया यूथ गेम्स- 2023 में वेदांत ने सात मेडल्स जीते थे। वेदांत ने इस प्रतिस्पर्धा में 5 गोल्ड और 2 सिल्वर मेडल जीता था। इसके अलावा पिछले साल अक्टूबर में हुए नेशनल चैंपियनशिप में महाराष्ट्र के लिए टोटल 7 मेडल अपने नाम किया था।